Кристоф Шнайдер
Кристоф „Дуум“ Шнайдер () е немски музикант, барабанист на Rammstein.

Биография 
Роден е на 11 май 1966 г. в Берлин, Източна Германия. Баща му също е бил музикант. Шнайдер е най-голямото от седем деца. Той има един брат и пет сестри. Една от сестрите му, Констанс, била дизайнер за групата за няколко години. През 1980 когато е на 14, неговият брат му подарява барабан, който сам е бил направил от алуминиеви кутии.

На 16-годишна възраст напуска колежа и започва работа като телекомуникационен асистент. Той казва „Най-накрая, след като спестявах дълго време, имах достатъчно пари да си купя комплект барабани. Тези барабани не бяха много добри в сравнение със сегашните, но това нямаше значение. Не бяха качествени барабани и се чупеха постоянно. Но за щастие имах приятел, който беше оксиженист и той ми ги оправяше.“. През 1984 г. когато е на 18 г., влиза в Източногерманската армия. Той е единствения член на групата, който е служил в армията.

През 1985 – 1986 г. напуска работата си, за да се опита да влезе в университет и да учи музика. Не е приет дори и след втория си опит. Баща му не одобрявал това да се учи на барабани, искал синът му да учи тромпет. В това време Кристоф се опитва да влезе в много групи. На 24 години той е в групата Die Firma и сменя още няколко групи. През 1994 заедно с Тил Линдеман, Рихард З. Круспе-Бернщайн, Оливър „Оли“ Ридел успяват да се класират и да спечелят музикалния конкурс Berlin Senate Metro, с който получават правото на професионален запис от 4 демо парчета.

Кристоф формира Feeling B, където свири с останалите двама сегашни членове на Рамщайн, Паул Ландерс и Кристиан Лоренц.

Лични характеристики 
 Предпочита да го наричат „Шнайдер“ или Doom.
 Участвал е в бандите: Keine Ahnung, Frechheit, Die Firma, Feeling B (1990 – 1993) преди да стане барабанист на Рамщайн.
 Харесва хевиметъл музика.

Цитати от Кристоф Шнайдер

За музикалните влияния 
Шнайдер казва, че е най-силно повлиян от Фил Руд от AC/DC; „Той е много добър барабанист“ – казва Кристоф – "Той ми е модел за подражание още от началото. Но това беше много отдавна. Бях повлиян от „хеви“ техно групи и също от дарк групи. Аз съм много голям фен на Pantera и техния албум „Vulgar Display of Power“. Като звука от колата ми е! (смее се). Вини Поул се представя много добре в този албум. Чад Смит (Red Hot Chili Peppers) също е много добър барабанист. Харесвам и Джон Ото от Limp Bizkit и ние станахме приятели на едно турне през 1998 в САЩ".

На турне с Kiss 
Въпрос: Какво мислиш за турнето с Kiss? Как ще сравниш твоята група с Kiss?

Кристоф: Това е важен момент в нашите кариери! Те ни взеха със себе си на турнето си в Южна Америка. Имахме концерти в Бразилия, Аржентина и Мексико. Това беше фантастично. Да бъдеш толкова близо до голяма, известна група. За мен те са звездите в рока. Те са големи и маскирани. Имаме снимки заедно. Можехме да правим всичките шоута като пироманиаци и те не ни казваха нищо. Те са über (супер).

Оборудване 
Барабани
 Tama Starclassic Performer EFX
 18x22 Bass Drum (x2)
 10x8 Tom
 12x9 Tom
 16x14 Floor Tom
 18x16 Floor Tom
 14x5.5 Snare
 10x5 or 10x4 Snare
 Cymbals

Meinl
 14" Soundcaster Custom Medium Hi-hat
 18" Byzance China
 16" Byzance Medium Thin Crash
 18" Soundcaster Custom Medium Crash
 16" Byzance Medium Crash
 18" Soundcaster Custom Powerful Crash
 22" Soundcaster Custom Mega Bell Ride
 14" Soundcaster Custom Powerful Hi-hat
 17" Mb10 China

Външни препртаки 
 ABC-рецензия за албумите
 интервюта с Рамщайн

Членове на Рамщайн
Германски музиканти